**大輪金剛陀羅尼(如來灌頂神咒)**

大藏秘要云.依教中說.一切真言手印.必從師受。若未入灌頂輪壇.輒結手印作法.得盜法罪.所作不成。若於如來像前.誦此呪二十一遍.即如見佛.即同入一切曼荼羅.所求諸法.皆得成就。

陀羅尼經云.誦此呪三七遍.即當入一切曼荼羅.所作皆成。誦呪有身印等種種印法。若作手印.誦諸呪法.易得成驗。若未曾入灌頂壇者.不得輒作一切手印。若人誦此呪.即同入壇.作印行用.不成盜法也。

誦此真言時。先作是觀念。盡虛空界生死六趣有情。速得入普集會大曼荼羅。等同聖者。

**南無本師釋迦牟尼佛** (三次)

**南無大輪金剛陀羅尼** (三次)

結手印 : 二手內相刃.進.力並伸直。忍.願纏進.力.初節前各以峰相拄.禪.智並伸直當心。



